Kan mucu sianginn cu Victoria Fimcawnnak le Ngakchia Deuh lio Holh Cawnnak Prokarem Phutthen ah aa telmi a si!

**Ka fa caah zeiruang ah dah Mirangholh nak in holh dang cawnnak cu a biapit?**

Fimcawnnak lei thiamsang pawl nih ngakchia kha khuaruahter, dothlatter, harnak daihter le carel le cattial cawn chungnak lei bawmhnak telhchih in an ngakchia lio te ah holh dang cawnchapnak nih miaknak tampi a um tiah an hmuh.

Holh dang cawnnak nih na fa kha holh a rianttuan ning thuh deuh hngalhnak a pek lai. Na fa cu chimhmi holh kha ttha tein a thiam cang ahcun mah le mah izumhnak kha a karhter kho i nunphung lei he aa pehtlaimi man ngeihnak kha a tthawnter khawh.

Kan mucu siangngakchia pawl kha holh phunphun thiamnak forhfialnak in, Victoria i a ummi nih mah umnak hmun i a tthawng deuhmi mibu a ser khawh i ngakchia kha ipehtlaihnak fawi deuh le vawlei he naihniam deuh dingin a timhtuah hna.

**Adang holh cawnnak nih ka fa Mirangholh a thiamnak a hnorsuan lai maw?**

Holh dang cawnnak nih na fa kha caa lei ah a huap pi in tthanchoter ding le a tlangpi in holh lei a rianttuan ning fianter ding ah a bawmh.

Inn ah Mirangholh si loin holh dang nan hman ahcun, cu nih cun ngakchia pawl an holh thiamnak lei kha a tlangpi in a tthanchoter lai.

**Zeitindah prokarem cawnpiak a si lai?**

Na fa kha holh dang in dothlatnak, harnak daihternak le lentecelhnak cawn dingah pehzulh in forhfial ding a si.

Ngakchia pawl cu timh ciammaam a simi cawnnak ning hmang in, an hngalhnak karhchoternak ding ah an tuahsernak pawl hmang in, lentecelhnak, pungsuainak, ringawn le tuanphung pawl chimhnak in an cawng lai i an biafang thiammi pawl a tamter deuh lai.

Ni fatin cawnnak le cawlcanghnak chungah holh hmannak cu thiamtah bantukin tah chih a si fawn lai i, anmah tein holh hman dingah ngakchia pawl kha caanttha sunglawi a pek hna lai.

**Hi holh cu zeitindah rak thim a si?**

Zeibantuk holh chimh ding timi thimnak cu mibu pawl, mucu nih aa hmaithlakmi le thiamnak a ngeimi zung rianttuantu i an caan pek khawhnak nih lam a rak hruai i thil sining zeimawzat ah siangniam sianginn i holh cawnnak pehzulhnak kha a bawmh.

A huammi pawl caah hmaan tein tharchuahmi prokarem kong, inn ah holh hman dingin caanttha sunglawi zong mucu sianginn nih a pek lai.